Biztos elő fog kerülni. Valószínűleg csak elkavartad.
És ne feledd: nem a feljegyzések találták meg az avatárt.
Hanem te.
Bár a naplódban rendszerezhetted a gondolataidat,
a kitartásod volt, ami elvezetett az avatárhoz.
Elmenekült!
A harcosok legjobbja!
- Az a fiú gyáva! - Ezt én nem ítélhetem meg.
Az ellenben világos, hogy ez az avatár nem az, mint amire bárki is számított.
Nem tudhatjuk, amíg meg nem találjuk. Én előkerítem.
Trónörökös vagyok. Ez csak ér valamit!
- Még itt a semmi közepén is. - Így van.
És jelen esetben az, hogy a világ egy csendesebb szegletében vagyunk,
éppen, hogy előnyünkre válik.
Ugyan hány hely van, ahol meghúzhatja magát egy avatár?
A Kyoshi-sziget alig pár órára van.
Ez alapján Kyoshi avatár a legádázabb harcosok egyike volt,
az avatárállapot mestere.
A szentélyében segítségre lelhetek, mielőtt még...
Megölnél valakit?
Mielőtt még újra megtörténne.
- Ideje hazamenni. - Tessék?
Végeztünk. Megmentettük a tűzidomároktól.
Menjünk haza! Az a kötelességem...
Az a kötelességünk, hogy megvédjük a falut.
Tudnak vigyázni magukra.
És minek mentsük meg Farkasöblöt, ha oda a világ?
Katara, miről beszélsz? Mentsük meg a világot?
- Mi? - Miért is ne?
És a világnak csakis Aanggal van esélye.
És jól mondod! Kötelességünk van. Az, hogy megvédjük az avatárt.
Védjük meg? Őt akarod megvédeni?
Aki kis híján lefújt minket a hegytetőről?
Most nem csupán Aangról van szó.
Amióta az életünk része, számomra minden más lett.
Korábban egygyűszűnyi vizet sem tudtam idomítani.
És most nézd, mire vagyok képes! Egyetlen nap kellett hozzá!
Nézz csak körül!
Nézd meg, hol vagyunk!
Nem tudom, te hogy vagy vele, de én nem mehetek vissza.
Katara! Valami nincs rendjén a táskáddal.
Hé! Ez a mi ételünk!
Ez meg micsoda?
Egy szárnyas maki!
Régen tele volt velük az ég.
Hát ez meg?
Drága Katarám!
Ez a tekercs törzsünk vízidomárjai között nemzedékről nemzedékre száll.
Mindent megtalálsz benne ahhoz, hogy elsajátíthasd az idomítást.
Sejtelmed sem lehet, milyen nehéz volt eltitkolnom előled.
De mivel a Tűz Népe üldözi az idomárokat,
túl kockázatos lett volna korábban átadnom neked.
Most azonban, hogy már szabadon járod a világot,
a magadévá kell tenned azt, ami a tiéd.
Vízidomár vagy.
Mindig is az voltál, és mindig is az leszel.
Ezt sose feledd!
Látod? Erre sosem került volna sor, ha otthon maradunk!
Jó. Irány a sziget, aztán meglátjuk, mi lesz!
Aang! Indulhatunk?
Előbb még vár rám egy teendő.
Te egész életemben mellettem álltál.
De én cserben hagytalak.
Ég veled, Gyatso!
Bocsáss meg!
AVATÁR – AZ UTOLSÓ LÉGHAJLÍTÓ
HARCOSOK
Velünk tartasz, Momo?
Momo?
Igen! Illik hozzá ez a név, nem?
- Mint hozzád a Sokka. - Vitathatatlanul.
Biztos csirkeízed van!
Zuko! Ezt meg kell kóstolnod. Van benne... Mi van benne?
Ebifürjtojás.
Ebifürjtojás! Aminek hála duzzadni fogsz a...
Az életerőtől?
Az életerőtől!
Mit keresünk itt, bácsikám?
E kikötőben van a Tűz Népe helyi parancsnokának főhadiszállása.
Minden értesülés ide érkezik be.
Ha a környéken bármi szokatlan történne,
azt itt jelentenék.
Elment talán az eszed?
A Tűz Népe egy parancsnokánál érdeklődnél az avatárról?
Ha ennek híre megy, a világon mindenki őt fogja keresni! Mindent elveszíthetek!
Csillapodj, Zuko herceg!
El kell sajátítanod, hogy szerezd meg, amit akarsz,
anélkül, hogy felfednéd szándékaidat.
Taktikázz! Legyél együttérző!
De amire mindenekelőtt szükséged van, az a...
Ragacsos rizs!
Bácsikám! Erre nincs időnk!
Már látom is.
Az óriási, ijesztő hölgy.
Ezt nézzétek!
Sokka! Szerinted csak úgy besétálhatunk?
Aang!
- Sokka! - Mi az? Mi a baj?
- Vigyázz! - Hé!
Szent földre merészkedtetek!
Várjatok! Hibát követtek el! Ő az avatár!
Ne nevettess! Annak láttuk volna valami jelét!
Lehetséges, hogy most azt látjuk.
Régóta nem jártak már nálunk látogatók,
méghozzá jó okkal.
Az elmúlt száz évben
a Kyoshi-szigetet elkerülték a háború borzalmai,
ugyanis elzárkóztunk másoktól.
Ennél többet nem várunk a külvilágtól sem.
Eszünkben sincs bajt keverni.
Mindössze szeretnék többet tudni Kyoshi avatárról.
- Nem az ő emlékéért létezik ez a sziget? - Nem jelentünk veszélyt.
Ti talán nem. De mi lesz az utánatok érkezőkkel?
Nem kivételezhetünk.
Nem egyszerű látogatók vagyunk. Ő az avatár!
Ezt csak a szavatok bizonyítja. És egy szobor kósza tükröződése.
Tudom, hogy féltek. Nem tudom, milyen itt az élet.
Sőt, ha már itt tartunk, azt sem, hogy máshol milyen lehet.
Távol voltam. Egy ideig.
De ahonnan én jövök, ott az emberek segítenek egymásnak.
Tudom, hogy nem tartozom ide.
Mostanában gyakran érzem ezt.
De ha tudnátok segíteni,
ha elsajátíthatnám, hogyan legyek avatár,
elhozhatnám nektek azt, amit én ismerek.
Egy világot, ahol boldogabb volt az élet.
Mi baj származna abból, ha fellapozhatná pár könyvünket?
Ez nem róluk szól.
Hanem hogy ki jöhet még. Tudom.
De ha ő az avatár, hogyan is fordíthatnánk neki hátat?
Oly ádáz harcos vagy!
- És mégis vajból van a szíved. - Anyám.
Suki, túl fiatal vagy még. Nem tudhatod, hányan vannak e világon,
akik kihasználnák, hogy ennyire jó a szíved.
Nem vagyok túl fiatal. Csak nem ismerem a világot.
Emlékeztettek rá, hogy maga Kyoshi is
gyakran részesült az idegenek jóságából.
Avatárként pedig
szentül hitte, hogy segítenie kell azokon, akik rászorulnak.
Így hát a vendégeinket beengedjük a faluba
negyvennyolc órára.
Remélem, nem akartok majd visszaélni a jóindulatunkkal.
Értem, miért akartatok elküldeni minket. Én is ezt tettem volna.
Sokan élnek itt, akikért felelősek vagytok.
Nem veszem félvállról a dolgot. A mi falunknak én vagyok az őrzője, tehát...
Te?
Igen.
Őrző volnál?
De hogyan őrizhetnéd a népedet, ha egyszer itt vagy?
Tessék? Sehogy.
Vagyis de!
Meglehet, hogy testileg nem tartózkodom ott, de vigyázok rájuk!
Vagyis...
Előbb a világot mentem meg.
Katara, hogy is mondtad? Ha megvédem Aangot, megvédem a falut, és...
Várj!
Arra akartam kilyukadni, hogy sok bennünk a közös. Harcosok vagyunk, nem?
A halála előtt Kyoshi a saját mására formált egy elit osztagot.
Hogy megvédjék az otthonunkat és a kultúránkat is.
Ezt a hagyományt nemzedékeken át megőriztük,
és most én vagyok az őrző, és én tartom életben az avatár eszméit.
Én nem közönséges harcos vagyok.
Hanem Kyoshi-harcos.
Hol a parancsnokod?
Látni akarom a jelentéseket. Most nyomban.
- Mi? - És a térképeket.
Minél részletesebb hajózási térképeket.
Mert ki vagy te?
Zuko herceg?
Megtiszteltetés, hogy egy királyi sarjat tudhatunk szerény bázisunkon.
- Mit tehetek érted, koronaherceg? - Mint mondtam...
Kérlek, bocsáss meg az unokaöcsémnek!
Régóta hajózunk már,
és a modorunk már éppoly rozsdás, mint a horgonyaink.
Iroh tábornok, nem kell szabadkoznod. Ti is nézzétek el a nyegleségünket!
Nem sok fontos ember fordul meg nálunk.
Pláne nem a híres-neves Nyugat Sárkánya.
Ahogy az unokaöcsém is mondta, térképeket és jelentéseket szeretnénk.
Ugráló cápakalmárrajok nyomát keressük.
- Cápakalmárokét? - Az évnek ebben a szakában vándorolnak.
Pirítva, pár csepp citromlével mennyei fogás válik belőlük!
Vagy úgy.
Segítek, amiben csak tudok.
Ha adtok nekem időt reggelig, biztosan előteremtjük, amit kívántok.
Lekötelezel, tisztelt...
Zhao. Zhao parancsnok vagyok.
Szolgálatotokra.
Kéne a nyakadba egy harang!
A faluházán van étel.
Elképesztő! Született tehetség vagy.
Ezek az egyszerűbb fogások.
De ez is több, mint amire eddig képes voltál, nem?
Gyorsan tanulsz. Vérbeli vízidomár vagy, Katara.
Te is gyakorolhatnál ám.
Mind a négy elemet uralnod kell.
Talán majd később.
Óriási teher lehet a tudat, hogy neked kell megmentened a világot,
de az nem ment fel a felelősség alól, ha nem gyakorolsz.
Tudom.
De Gyatso volt az oktatóm.
Sosem edzettem mással.
Semmi baj.
Mi majd segítünk neked.
Nem hagyunk magadra.
Vagy akár azt is hagyhatnád, hogy rajtad gyakoroljak!
Nem ér fel az otthoni koszttal, de nem rossz!
Próbáld csak meg újra, szárnyashús!
Te tényleg légidomár vagy?
El kell ismerned, hogy jól bánik az emberekkel.
Tudja, hogy értsen szót másokkal. Tegnap este is bizonyította.
Ebben rejlik az igazi ereje. Képes összekötni az embereket.
Így válik majd belőle avatár.
Aha. Íme, a világ megmentője.
Ilyen, amikor kívülállók járnak közöttünk?
Nem emlékszel azokra az időkre, amikor dúlt körülöttünk a háború.
Amikor állandó rettegésben éltünk a Tűz Népe miatt.
Okkal szigeteltük el magunkat annyi éven át.
„Elszigeteltük.”
Az életmódunk miatt sok mindentől elszigeteltük magunkat.
Ha így is volt, legalább biztonságban éltünk.
Még ha nem is boldogan.
Attól, hogy ez a fiú szórakoztató,
még könnyen lehet veszélyes is.
Fenyegetést jelent. Minél előbb távoznak a szigetünkről,
annál jobb.
- Az avatárt? - Igen.
- Azt hiszi, megtalálta? - A legénysége szerint.
Állításuk szerint egy kis víztörzsnél találtak rá.
Zuko elfogta, de elszökött.
Ha Zuko a mi értesüléseinkre kíváncsi, az avatár még a közelben lehet.
Gyűjtsd össze a szokatlan beszámolókat, tűnjenek bármilyen jelentéktelennek is!
- Iparkodj! - Uram.
Ez most komoly? Harang. Csak fontold meg!
Magam csináltam.
- Jól jön, amikor harcolok, vadászom és... - Vadászol?
Igen, vadászom. Aha.
Tigrisbálnákra.
Úgy ám, veszélyes tigrisbálnákra.
Rettenetesen halálos tigrisbálnákra.
Ha érdekel, megmutathatom, hogyan használd.
Ez nem volt semmi.
Ez nem... Nem volt semmi.
Persze a Déli Víztörzs jobbára a közelharcról ismert.
Ja, hogy mutassam is meg?
Oké.
Rendben.
Elég!
Semmi. Semmit sem találok Kyoshi vagy az avatárok erejéről.
Semmit, amitől fejlődhetnék.
Hogyan találjam ki, hogy mentsem meg a világot?
Hogyan állítsam meg a Tűz Népét a pusztításban?
Tudtad, hogy árva volt?
Kyoshi az utcán élt, mielőtt munkába állt a sziget leggazdagabb családjánál.
Halk szavú és kedves volt. Senki sem sejtette, hogy avatár lesz.
És hogy vált akkor ebből...
azzá?
„Csak az igazság hozza el a békét.”
Sosem akartam harcolni. Félek ártani másoknak.
Otthon a többi gyerek azt mondta, mázlim van, mert sosem kell gyakorolnom.
De igenis kellett.
Nem azért, hogy fejlesszem az erőmet, hanem hogy kordában tartsam.
Sajnálom!
Senki sem rótta fel nekem, de tudtam, hogy tartanak tőlem.
Mint te és Sokka, amikor elértem az avatárállapotot.
Mi van, ha nincs, ami segíthetne rajtam?
Ha sosem leszek ura az erőmnek? Hány embert fogok bántani?
Képzeld el, mi lenne, ha meg sem próbálnád!
Aang, nem vagy egyedül.
Itt az áll, hogy a korábbi avatárok az előző életeid inkarnációi.
Szó szerint nem vagy egyedül. A korábbi avatárok benned élnek.
Ha azt akarod, hogy valaki tanítson, csupán kapcsolatba kell lépned velük!
A válaszok nem ebben a teremben rejlenek, hanem benned.
Mi a baj?
Zhao hajója.
Eltűnt.
Zhao?
Egy repülő tehén miatt hajnalban elindult a Kyoshi-szigethez.
Egy repülő tehén miatt?
Tudja. Tud az avatárról, valahogy rájött!
Előtte kell odaérnünk!
Az órának vége.
A világnak szüksége van az avatárra. Rád van szüksége, Aang.
Gondolj bele, mi lesz, ha...
Félek az erőmtől.
Nincsenek többé.
Amikor szükségünk lett volna az avatárra, ő eltűnt!
- Nem vágyom a hatalomra. - Éppen ezért lesz belőled kiváló avatár.
Kyoshi avatár, segíts!
Aang?
Aang!
Na, végre.
Elnézést kérek. Nem tudtam, hogy érhetnélek el.
Nem tudtam, hogy van rá lehetőségem.
Sok mindent nem tudsz.
- Nem mehetnénk gyorsabban? - Ez a csúcssebesség.
Minden tőlünk telhetőt megteszünk.
Három éve vársz már.
Legyél még egy kicsit türelemmel!
Három éve.
Három éve!
Volt, amikor azt hittem, már sosem lelek az avatár nyomára.
De ez most még rosszabb így, hogy tudom, a közelben van.
Mert lehet, hogy most hazatérhetek.
A remény olykor kegyetlen fúria.
Uram. Közeledünk a Kyoshi-szigethez.
Szerintem kezdek ráérezni!
Fordítsd a javadra az ellenfeled erejét!
Tükrözd azt, amiben jó!
Kösz. Remek tanár vagy.
Te pedig kitűnő tanítvány.
Bár nyilván a hasznodra vált a korábbi képzésed.
Tudod, a falud őrzőjeként.
Hogyne.
Igen, őrzőként.
Ahonnan én származom, nincs nagy szükség igazi harcosokra.
Szerintem igazi harcos vagy.
Hozzád képest nem. Még idomár se vagy, mégsem ismerek nálad keményebb harcost.
Mivel nem vagyunk idomárok, még náluk is jobbnak kell lennünk.
Nem tudunk hegyeket átszabni, erdőket felperzselni.
Hát abból gazdálkodunk, amink van.
Nem a bennünk rejlő erő mértéke határoz meg minket.
Hanem az akarat és a vágy.
A szív.
Igazából irigyellek.
Mindig is kíváncsi voltam a külvilágra,
de sosem volt merszem elmenni innen.
Kíváncsi voltam, mi várna ott rám.
Már tudom.
- A harang! - Te is hallod?
- Mennünk kell. - Miért? Mi az?
Riadóztatnak! Jön valaki!
Aang!
Átfésüljük az erdőt is, ha kell!
Aang, vissza kell térned!
Merre jársz?
Avatárként nem csupán egy szerepünk van.
Őrzőnek, tábornoknak, diplomatának, vezetőnek kell lennünk.
Több szerepben is helyt kell állnunk, és ezek némelyike páratlan erőt kíván.
Ezért kell minden elemet idomítanom?
Hogy erős legyek?
Igen. És hogy hozzáférhess a legnagyobb erősségünkhöz.
Az avatárállapot a korábbi életeid összessége.
Amikor megidézed az elődeid energiáját.
Az avatárállapot ezer idomár hatalmát kölcsönzi neked.
Ezt láttam már.
Veszélyes.
Ha nem tudod irányítani, az.
De roppant fegyver lehet a kezedben, és megmentheti az életedet.
Elkéstünk. Nem vághatunk Zhao emberei elé. Már biztosan elért a faluba.
A pai shóban nem mindig jelent előnyt elsőként lépni.
A gyorsaságnál fontosabb, hogy ismerjük az ellenfelet,
és tudjuk, merre tart.
Lehet, hogy az avatárunk mellett találunk itt egy másikat is.
Bájos ez a sziget.
Érezd magad otthon, parancsnok!
Bár szólhattál volna, hogy látogatóba jöttök,
ugyanis rég nem jártak nálunk vendégek.
Érdekes. Én másként hallottam. Hogy éppen a minap érkezett látogatótok.
Attól tartok, tévedsz.
Magunknak való nép vagyunk.
Hallottam hírét.
Igen, hallottam, hogy a Kyoshi-sziget elismerésre méltó módon volt képes...
Hogy is fogalmazzak? Jelentéktelennek maradni.
A Tűz Népének éppen ezért nem állt érdekében
beleavatkozni az ügyeitekbe.
Sajnálatos lenne, ha mindezt veszni hagynátok egy kívülálló miatt.
Parancsnok, én úgy vélem,
hogy itt nincs más kívülálló rajtad és az embereiden kívül.
Kár, hogy így gondolod.
Nem bánod, ha azért körülnézünk?
Nem is vártam tőletek mást.
Támadás! Keressétek az avatárt!
Mit jelent avatárnak lenni? Erre nincs válaszom.
Minden avatár más és más.
Mert a koruk igényei formálják őket.
Vagyis saját magamnak kell rájönnöm?
Ez is az utad része.
De mi lesz, ha közben bántok valakit?
Mégis hányan szenvedtek már azért, mert nem voltál itt?
Ha újra megfutamodsz a kötelességed elől, még több embernek esik baja!
Az avatárok kötelessége mindennél előbbre való!
Még a saját életüknél is!
Olyan voltam, mint te.
De aztán láttam, mi forog kockán.
Megmutatom, mi fog történni, ha kudarcot vallasz.
Északra tragédia vár. És hacsak nem avatkozol közbe,
az idomárok egy újabb csoportja jut a Levegő Nomádjainak a sorsára.
Azt kérdezted, mit jelent avatárnak lenni.
Azt, hogy harcossá válsz.
Hatalmas, könyörtelen harcossá.
Jön az erősítésük.
- Már nem húzzuk sokáig. - Hol a barátotok?
Azt mondtátok, ő segíthet!
Hol van az avatár?
- És ha ettől minden csak rosszabb lesz? - Semmi kétség.
Már a puszta jelenléted rontani fog a helyzeten.
Az avatár visszatérése mindkét felet keményebb harcra fogja sarkallni.
A reménynek megvan a maga ára.
Te vagy az. Így vagy úgy, de át fogok itt haladni.
Tőled függ, hogy mi lesz a sorsod.
- Akkor mi értelme? - Legyen talán könnyű?
Egyik része sem lesz az.
Ha nem teljesíted a kötelességedet, nemhogy a világot,
de még ezt a szigetet sem mentheted meg.
Ezt a szigetet? Mitől kéne megmentenem?
Attól a veszélytől, amibe te sodortad őket.
A barátaim!
Figyelmeztettelek!
Senki sem állhat az utamba!
Többet akartál tudni az avatárok erejéről.
Hadd mutassam meg, mire képes ez az erő!
Ez képtelenség.
Visszavonulunk.
Vissza a hajóra!
Aang!
Semmi bajom.
Ez az egész az én hibám.
- Én hoztam ezt rátok. - Jobb, ha mentek.
- Most. - Nem hagyhatunk magatokra!
Az avatárt akarják, nem minket.
Nem vesztettünk el semmit, ami ne lenne pótolható,
de cserébe valami sokkal értékesebbet kaptunk tőled.
Megerősítetted a hitünket.
A hitünket a falunkban, önmagunkban...
és az avatárban.
Szép volt, avatár.
Figyelj!
Bárcsak több időt tölthettünk volna együtt!
Tudom.
Én is sajnálom.
Köszönöm, Sokka.
- Micsodát? - Hogy elhoztad nekem a világot.
Ég veletek!
Akkor már nem is akarsz hazamenni?
Hogy csak ti mulathassatok?
Nem árt, ha támogatjuk a fiút. Kemény sora lesz.
Kizárt, hogy Zuko feladná a hajszát. És ő veszélyes alak.
Hé!
Ügyes húzás volt megidézni az ijesztő hölgyet!
Máskor is láthatjuk?
Kyoshi azt mondta, csak a szentélyükben idézhetem meg a korábbi avatárokat.
- Mást is mondott? - Az Északi Víztörzshöz kell mennünk.
Valami szörnyűség készülődik ott.
Amit csak én állíthatok meg.
Jó, akkor irány észak!
Csak nehogy utolérjenek minket a tűzidomárok!
Nincsenek náluk jobb vízidomármesterek. Ők taníthatnak.
Egyet se félj! Nem maradsz magadra.
Itt vagyok én, Katara és egy repülő szőrgolyó.
Mi kellhet még?
Most komolyan?
Ezt magamnak köszönhetem.
Mindössze utánajártam
a Kyoshira vonatkozó, aggasztó híreknek. Nem tudtam, hogy ott van az avatár.
Ha felséged nem titkolózott volna,
elkerülhettük volna ezt a félreértést.
- Remélem, fátylat boríthatunk rá. - Hogyne, parancsnok!
Ne szólj senkinek!
Az avatárról.
Senki sem tudhatja meg.
Hát persze.
Egyértelmű számomra, hogy mennyire kényes ez a tudás.
De ha megengeded, együttműködhetnénk,
és akkor kétszer akkora erőforrást fordíthatnánk a hajszára.
Magától értetődő, hogy felséged szava lenne a döntő minden...
- Várj! Mi... - Kitűnő javaslat, parancsnok!
Megtisztelnél, ha társulnál hozzánk, és tanúbizonyságot tennél a hűségedről.
Elhihetitek, számomra semmi sem fontosabb,
mint tudni, kihez érdemes hűnek lennem.
Méltóságos eminenciád, a világot uraló, fényes láng!
Nem vagyok több szerény szolgádnál a Déli-tengereken.
Mégis módfelett fontos hírrel kell szolgálnom.
Hiszem, hogy meglepetésként ér majd,
és nem is akarod majd többnek tekinteni pletykánál vagy téveszménél,
de kétséged se legyen afelől,
hogy mindezt a tulajdon szememmel láttam.
Elképesztő fejleményről kell beszámolnom,
ami akár meg is változtathatja a Tűz Népének jövőjét.
Az avatár visszatért.
A feliratot fordította: Dittrich-Varga Fruzsina